Tallinnan satamasta on maanantaiaamuna löytynyt suomalaismiehen ruumis. Mies oli Tallink Siljan mukaan heidän risteilyaluksella matkustanut asiakas. Laiva, jolla mies matkusti, oli saapunut Tallinnan satamaan sunnuntai-iltana kymmeneltä.

– Tänä aamuna on löydetty hänen ruumiinsa Tallinnan satamasta. Odottelen itsekin vielä lisätietoa, kommentoi Tallink Siljan viestintäjohtaja Marika Nöjd.

Ruumiin löysi varustamon henkilökunta, joka havaitsi tämän vedessä terminaalin luona noin kello 6.30. Paikallinen poliisi tutkii nyt valvontakameroiden kuvamateriaalia saadakseen selville kuinka mies päätyi veteen. Ruumiista ei olla löydetty merkkejä väkivallasta.

Lähde: Yle